Erikoisjoukot (televisiosarja)

Erikoisjoukot on suomalainen, syksyllä 2022 Ruudussa alkanut ja keväällä 2023 Nelonen-kanavalla ensimmäistä kertaa esitetty, Suomen rankimmaksi tituleerattu tositelevisio-ohjelma, jossa julkisuudesta tunnetut henkilöt suorittavat lyhennetyn version äärimmäisen rankasta erikoisjoukkosotilaiden valintakokeesta, joka sisältää sekä fyysisesti että henkisesti haastavia tehtäviä. Ohjelma perustuu suosittuun ja palkittuun brittiläiseen SAS: Who Dares Wins -formaattiin. Sarjassa julkkiskokelaille ei ole luvassa helpotusta ja heidän täytyy selvitä niukalla ravinnolla, sekä verrattain vähällä levolla koko leirin ajan. Ohjelman kouluttajina nähdään Suomen puolustusvoimien erikoisjoukkojen entiset operaattorit Janne Lehtonen, Jan Knutti, Matias Petäistö sekä Robin Hendry. Heillä on yhteensä peräti neljän vuosikymmenen verran kokemusta muun muassa Irakin, Afganistanin ja Somalian rintamilla erikoisjoukko-operaatioissa esimerkiksi terrorismin vastaisissa -sekä kriisinhallintatehtävissä. Ohjelman ensimmäinen tuotantokausi esitettiin alunperin suoratoistopalvelu Ruudussa syksyllä 2022, ja se päätettiin esittää kokonaisuudessaan Nelonen-kanavalla keväällä 2023. Ensimmäinen kausi oli ehdolla vuoden 2022 Kultainen Venla −gaalassa seurantarealityn kategoriassa. Ohjelman toinen tuotantokausi alkoi maaliskuussa 2024, ja kolmannen kauden esittäminen maaliskuussa 2025. ==Taustaa== Suomella on ollut omat erikoisjoukot jo 2000-luvun alusta lähtien. Nämä erikoisjoukot haarautuvat Suomen puolustusvoimiin. Suomessa sijaitsee kaksi puolustusvoimien erikoisjoukkojen palveusosastoa: *Rannikkoprikaatissa sijaitsee merivoimien taistelusukeltajakoulu (SUKK) *Utin jääkärirykmentissä on maavoimien erikoisjääkäriosasto (ERIKJP). Suomella on myös poliisin erikoisyksikkö, Valmiusyksikkö Karhu, joka vastaa muun muassa vaarallisemmista poliisitehtävistä, sekä Rajavartiolaitoksen erikoisyksikkö, jossa koulutetaan erikoisrajajääkäreitä (rj) jotka auttavat puolustusvoimia. Maanpuolustuksen lisäksi Suomen erikoisjoukot ovat tiiviisti mukana muun muassa Brittein maavoimien erikoisjoukkojen (SAS) ja etenkin Yhdysvaltain laivaston erikoisjoukkojen (Navy SEALs) toiminnassa, ja yhteisiä harjoituksia pidetään vuosittain. Ennen Erikoisjoukot tv-sarjaa Suomen erikoisjoukot ovat pitäneet matalaa profiilia toiminnastaan ja siitä johtuen työ onkin salaista ja vaarallista. Sarjan lähtökohtana onkin tuoda ammattia ihmisten tietoisuuteen, sillä harva suomalainen tietää kyseisen osaston olemassaolosta. ==Formaatti== Ohjelma perustuu suosittuun Brittiläiseen armeija-pohjaiseen realityformaattiin SAS: Who Dares Wins, josta on tehty lukuisia menestyneitä versioita ympäri maailmaa, kuten Ruotsissa, Tanskassa, Australiassa sekä Yhdysvalloissa. Sarjassa seurataan julkisuudesta tunnettuja henkilöitä, kun he suorittavat kaksi viikkoa kestävän koulutusleirin, joka pohjautuu oikeaan erikoisjoukkosotilaiden valintakokeeseen. Niin kutsutut "kokelaat" joutuvat ylittämään jatkuvasti itsensä fyysisesti sekä henkisesti, kun he joutuvat suorittamaan brutaaleja harjotteita, jonkalaisista erikoisjoukkoihin pyrkivän täytyy suoriutua. Ohjeita pitää noudattaa ja tehtävissä pitää suoriutua, tai leirillä jatkaminen voi olla vaakalaudalla. Kokelaita majoitetaan leirin aikana alkeellisissa olosuhteissa, jotka vastaavat oikeaa sotilastukikohtaa. Mitään erikoiskohtelua julkkiskokelaat eivät saa, vaan he ovat kaikki samalla viivalla leirin alussa. Leirillä ei katsota esimerkiksi sukupuolta, tai sitä minkä kokoinen joku on, vaan kaikilta kokelailta vaaditaan samantasoista, vahvaa suorittamista. Kouluttajille he ovat pelkkiä numeroita, eikä aikaisemmilla titteleillä tai saavutuksilla ole merkitystä. Myös ravintoa on tarjolla jo leirin alussa niukasti, ja sen määrää vähennetään mitä pidemmälle kurssilla edetään. Leiriltä on pääsy pois kolmella tavalla; kokelas joko itse päättää luovuttaa ja ojentaa numerolapun kouluttajille. Kokelas voidaan myös poistaa kurssilta loukkaantumisen, tms. takia. Viimeinen tapa on läpäistä kurssi, joka edellyttää viimeisen vaiheen läpäisemistä, ja kouluttajien mielestä nousujohteista kehitystä kurssin aikana. Rankan leirin perimmäinen tarkoitus on murtaa kokelaat henkisesti ja fyysisesti, sekä paljastaa heidän murtumispisteensä sekä luonteenpiirteensä. Leirin läpäisevät onnistuneesti lopulta vain ne henkilöt, jotka ovat osoittaneet kouluttajille, että tosipaikan tullessa he olisivat valmiita niin fyysisesti, psyykkisesti, kuin henkisestikin taistelemaan vahvana ja ryhmää tukevana sotilaana. Jokainen leirin koulutuspäivä on teemoitettu jonkin erikoisjoukkojen luonteenpiirteen tai vaatimuksen mukaisesti. Viimeinen koulutusleirin päivä on kuitenkin lopullinen testi, joka mittaa, onko kokelailla henkistä ja fyysistä kapasiteettiä päästä loppuun saakka, ja läpäisemään mahdottomaksi suunniteltu testi. Lopputehtävä on kaksiosainen; toinen vaihe testaa kaikkea mitä kokelaat ovat päässeet oppimaan kurssilla. Se on fyysistä kuntoa sekä tiimityötä vaativa osuus. Toinen osuus on psyykkisesti äärimmäisen rankka kuulusteluosuus, varten kokelaiden pitää opetella peitetarina, jonka avulla heidän pitäisi päästä läpi reaalimaailmaa simuloivasta kuulustelusta. ==Kouluttajat== Ohjelman kouluttajina nähdään joukko entisiä Suomen erikoisjoukkojen eliittisotilaita, jotka ovat aktiiviuransa aikana toimineet ympäri maailmaa erilaisissa erikoisjoukko-operaatioissa mm. kriisinhallintatehtävissä sekä terrorismin vastaisissa yksiköissä: * Janne Lehtonen on leirin pääkouluttaja. Lehtonen on Suomen puolustusvoimien ensimmäisiä erikoisjoukkoyksikköihin hakeneita sotilaita. Hän on palvellut 13 vuotta Suomen merivoimien erikoisjoukko-osastolla muun muassa terrorisminvastaisessa yksikössä taistelusukeltajana, tarkka-ampujana, lääkintämiehenä ja ryhmänohjaajana. Lisäksi hän on toiminut Suomen suurlähetystölle Afganistanissa ja Somaliassa. Nykyään Lehtonen työskentelee muun muassa palomies-ensihoitajana Helsingin pelastuslaitoksella. *Jan Knutti on yksi leirin kouluttajista. Knutti on toiminut Suomen merivoimien erikoisjoukkojen taistelusukeltajana sekä rajavartiolaitoksen terrorisminvastaisessa yksikössä. Pitkän 16 vuotisen uran aikana hänelle on kertynyt paljon kokemusta kriisinhallintaoperaatioista mm. Somalian ja Afganistanin rintamilla. Nykyään Knutti on Polar Apex Oy:n toimitusjohtaja. *Matias Petäistö on yksi leirin kouluttajista. Petäistö on palvellut 10 vuotta Suomen puolustusvoimien maavoimien erikoisjoukoissa, Utin jääkärirykmentissä. Sotilasuransa aikana Petäistö osallistui kriisinhallintaoperaatioihin Afganistanissa ja Irakissa, missä hän toimi pääasiassa ryhmän pioneerina sekä loppuvuodet varajohtajana. Nykyään Petäistö on kuntovalmentaja sekä yrittäjä Hyvinkään hiihtokeskus Sveitsissä. *Robin Hendry on yksi leirin kouluttajista. Hendry on palvellut Suomen merivoimien erikoisjoukkojen taistelusukeltajana, sekä erikoistoimintaosastossa ryhmän lääkintämiehenä. Neljän erikoisjoukoissa vietetyn vuoden aikana Hendrylle on kertynyt kokemusta kansainvälisistä kriisinhallintaoperaatioista Afrikan itärannikolla. Nykyään hän on töissä Helsingin pelastuslaitoksella palomies-ensihoitajana. == Ensimmäinen tuotantokausi == === Kokelaat === Neljätoista julkisuudesta tunnettua henkilöä osallistui ensimmäiselle, 10 päivää kestävälle Erikoisjoukkojen valintakoeleirille, joka järjestettiin hylätyllä kalkkitehtaalla, Lohjan kaupungissa. Kokelaista kolme, Viivi Altonen, Elias Kaskinen sekä Amanda Harkimo, läpäisivät lopulta kurssin. Nro. Nimi Tunnettu Lopputulos Lähde 8 Sami Jauhojärvi Ex-maahtohiihtäjä Luovutti (Jakso 6) 13 Viivi Altonen Miss Suomi 2020 Läpäisi kurssin 14 Elias Kaskinen Laulaja-lauluntekijä Läpäisi kurssin 6 Sara Chafak Miss Suomi 2012 Luovutti (Jakso 1) 11 Kimmo Ohtonen Toimittaja Poistettu kurssilta (Jakso 10) 10 Sunneva Sjögren Missimanageri Luovutti (Jakso 1) 3 Sauli Koskinen Mediapersoona Luovutti (Jakso 7) 9 Amin Asikainen Nyrkkeilijä Poistettu kurssilta (Jakso 6) 4 Amanda Harkimo Tositelevisiokasvo, DJ Läpäisi kurssin 5 James Nikander Rap-artisti Poistettu kurssilta (Jakso 3) 2 Henna Virkkunen Poliitikko Poistettu kurssilta (Jakso 4) 1 Ville Lång Sulkapallopelaaja Poistettu kurssilta (Jakso 10) 7 Heikki Sorsa Lumilautailija Luovutti (Jakso 7) 12 Tom Packalén Ex-poliisi, kansanedustaja Luovutti (Jakso 7) === Jaksot === Jakso Ensiesitys Nelosella Jakson sisältö 1 Luonne 2. tammikuuta 2023 Suomen televisiohistorian rankin reality alkaa. Aluksi neljätoista kokelasta joutuvat suorittamaan fyysisesti rasittavan täyspakkausmarssin suolle sekä taistelusukeltajien hukkumistestin, jossa testataan pään sisäistä hallintaa. 2 Pelko 9. tammikuuta 2023 Julkkiskokelaat kohtaavat pelkonsa, kun tulee käsky pudottautua helikopterista pää edellä veteen. Lisäksi he joutuvat säälimättömään yö-harjoitukseen, jossa katsotaan kuka murtuu ensimmäisenä. 3 Aggressio 16. tammikuuta 2023 Ryhmätehtävässä testataan kokelaiden ryhmänohjaustaitoja. Taisteluharjoituksessa kokelaat joutuvat käyttämään väkivaltaa toisiaan vastaan, kun heidät laitetaan nyrkkeilemään. Juoksutehtävässä paahteisella kaivoksella mitataan kokelaiden motivaatiota. 4 Kontrolli 23. tammikuuta 2023 Julkkiskokelaiden korkean paikan kammoa koetellaan hylätyn kaivoksen rinteillä, kun heidän täytyy laskeutua kalliota pitkin valjaiden avulla. Iltamyöhään kouluttajat tarkastuttavat kokelaiden varusteet, joista täytyy pitää huolta, sillä jokainen puuttuva varuste korvataan kolmen kilon tiiliskivellä ja koko ryhmä joutuu kärsimään. 5 Päätöksenteko 30. tammikuuta 2023 Kokelaat testaavat päätöksentekoa kovimmassa mahdollisessa tilanteessa: aseen käytössä. Ensimmäisessä tehtävässä testataan kokelaiden havainnointikykyä paineen alla. Taisteluharjoituksessa pelastetaan viholliselta panttivankeja, ja mikäli kokelas ampuu sivullisen, on edessä välitön kotiinlähtö. 6 Sisu 6. helmikuuta 2023 Kokelaiden voimat ovat lopussa vähennetyn ravinnon sekä levon seurauksena. Äärimmäisen raskas viidentoista kilometrin täyspakkausmarssi päättyy suolle, jossa otetaan yhteen joukkueittain päivän taisteluharjoituksessa raskaasta autonrenkaasta. 7 Luottamus 13. helmikuuta 2023 Kokelaiden raskas maastomarssi muuttuu yllättäen loukkaantuneiden evakuoinniksi, ja ryhmänjohtajan pitää ottaa tehtävä käsiinsä. Toisessa tehtävässä punnitaan kokelaiden keskinäinen rehellisyys, kun he pääsevät purkamaan omia tunteitaan muiden kuullen. 8 Mielenvoima 20. helmikuuta 2023 Kokelaiden pelkoja koetellaan toden teolla, kun he joutuvat roikkumaan kymmenien metrien korkeudessa vaijerin varassa, sekä kokemaan oikean taistelukoiran hyökkäyksen turvavarusteissa. Lisäksi he saavat piristäviä terveisiä leirin ulkopuolelta, läheisten tervehdyksistä. 9 Selviytyminen 27. helmikuuta 2023 Kokelaat pääsevät kuivaharjoittelemaan helikopterista poistumista köyden avulla. Sen jälkeen alkaa vaativa lopputehtävä, jossa kokelaat pakenevat helikopterilla hyökkääjiä metsään. Kiinnijäämisestä seuraa päätyminen henkisesti raskaaseen kuulusteluun, jokaisen erikoisjoukko-operaattorin pahimpaan painajaiseen. 10 Paineensietokyky Kokelaiden pääsykoekurssi huipentuu fyysisesti ja henkisesti äärimmäisen vaativaan lopputehtävään, jossa kokelaat ovat jääneet kiinni ammattilaiskuulustelijoille, ja heidän täytyy selvitä tästä raastavasta kuulustelusta. Kuulustelun jälkeen kouluttajat päättävät, ketkä ovat onnistuneesti läpäisseet kurssin. == Toinen tuotantokausi == Maaliskuussa 2024 alkaneella, ohjelman toisella tuotantokaudella nähdään 15 julkisuudesta tunnettua henkilöitä. Tällä kertaa 12 päivää kestävä leiri kuvattiin jälleen hylätyn kalkkitehtaan ympäristössä Lohjalla. Kauden aikana kokelaat joutuvat muun muassa pakenemaan järveen upotettavasta autosta, kiipeämään kallionseinämää, laskeutumaan tehdastornista, kohtaamaan taistelukoiran ja nyrkkeilemään käsin.Rankan tosi-tv-ohjelman osallistujat julki – mukana 15 uutta julkkistais.fi Viitattu 30.1.2024 === Kokelaat === Nro. Nimi Tunnettu Lopputulos Lähde 1 Mika Parikka Radiotoimittaja Luovutti (Jakso 2) 2 Susanna Koski Poliitikko Poistettu kurssilta (Jakso 7) 3 Tuomas Kauhanen Rap-artisti Luovutti (Jakso 1) 4 Mandimai Sundberg Somevaikuttaja Luovutti (Jakso 2) 5 Aleksi Hakanen Somepersoona Läpäisi kurssin 6 Vertti Harjuniemi Yrittäjä, fitnessvaikuttaja Poistettu kurssilta (Jakso 12) 7 Mari Valosaari Radiojuontaja Poistettu kurssilta (Jakso 6) 8 PapiPike Artisti Luovutti (Jakso 1) 9 Petra Gargano Laulaja Luovutti (Jakso 4) 10 Helmeri Pirinen Scoottaaja Poistettu kurssilta (Jakso 8) 11 Oona Tolppanen Liikunta-alan yrittäjä Läpäisi kurssin 12 Anni Vuohijoki Ex-painonnostaja Luovutti (Jakso 4) 13 Sami Garam Ravintoloitsija Luovutti (Jakso 5) 14 Noora Räty Jääkiekkoilija Läpäisi kurssin 15 Elina Gustafsson Ex-nyrkkeilijä Läpäisi kurssin === Jaksot === Jakso Ensiesitys Nelosella Jakson sisältö 1 Luonne 12. maaliskuuta 2024 Suomen televisiohistorian rankimman realityn toisella kaudella nähdään 15 uutta julkisuudesta tunnettua persoonaa osallistumassa tällä kertaa 12-päiväiseen koulutusleiriin. Ensimmäisenä päivänä kokelaat joutuvat äärimmäiseen fyysiseen rasitukseen uintitehtävässä sekä maastomarssilla. 2 Mielenlujuus 19. maaliskuuta 2024 Leirin toisena päivänä testataan kokelaiden pelkotiloja ja fyysistä kapasiteettia. Raskaan aamuharjoituksen lisäksi kokelaat joutuvat ylittämään korkeanpaikan pelon laskeutumalla 67 metriä korkeasta siilosta, sekä suorittamaan fyysisesti raskaan este-radan, jolla testataan sekä fysiikkaa että pääkopan kestämistä. 3 Johtajuus 26. maaliskuuta 2024 Uuvuttavalla maastomarssilla testataan kokelaiden toimimistaitoja ryhmänä, kun he joutuvat kantamaan täyspakkauksen lisäksi kahta kumivenettä ja soutamaan niillä. Taistelutilanteessa kokelaat joutuvat vastakkain, kun he joutuvat nyrkkeilemään toisiaan vastaan. 4 Sietokyky 2. huhtikuuta 2024 Uuvuksissa olevat kokelaat herätetään keskellä yötä koko loppuyön kestävään harjoitukseen, jossa he joutuvat hypotermian partaalle, ja heidän kylmyyden ja fyysisen rasituksen sietokykyä sekä ympärivuorokautista valmiutta testataan. 5 Toimintakyky 9. huhtikuuta 2024 Tällä kertaa testataan kokelaiden toimintakykyä hankalissa tilanteissa. Aamun kiinniottoharjoituksessa heidän pitää päästä ulos pimeästä huoneesta kädet ja jalat sidottuina. Päivän päätehtävässä he koittavat pitää hermonsa kurissa pelastautuessaan hyiseen veteen uppoavasta autosta. 6 Sisu 16. huhtikuuta 2024 Viidentenä päivänä teemana on Sisu. Kokelaat joutuvat elämänsä pahimpaan fyysiseen testiin, kun he joutuvat 15 kilometrin maastomarssille läpi vaikeakulkuisen maaston. Legendaarinen laskuvarjojääkärien "motivaatiomonttu" vaatii veronsa, kun kokelaat antavat itsestään kaikki irti, eikä kaikki ole sen jälkeen ennallaan. 7 Kontrolli 23. huhtikuuta 2024 Päivän tehtävissä testataan kokelaiden kykyä pitää kontrolli itsestään. Ensimmäisessä tehtävässä heidän täytyy hypätä korkealta tasanteelta ilmassa roikkuvaan verkkoon. Vaativassa helikopteritehtävässä ei vältytä loukkaantumisilta ja osalle kokelaista iskee epävarmuus kriittisellä hetkellä. Tuvassa käyty keskustelu avaa uusia puolia useammasta kokelaasta. 8 Vaisto 30. huhtikuuta 2024 Kokelaat pääsevät testaamaan aseenkäsittelytaitoja. Ensimmäisessä kaupunkisotatehtävässä heidän tulee eliminoida kuvitteelliset viholliset ja liikkua mahdollisimman ripeästi. Panttivangin pelastaminen ei suju kaikilta odotetulla tavalla ja yhden kokelaan jatko on liipaisimella suuren virheen takia. 9 Itseluottamus 7. toukokuuta 2024 Tällä kertaa kokelailta testataan itseluottamusta. Viiden kilometrin rasittava maastomarssi 10 kilon painovaatteet päällä johtaa tehtävään, jossa kokelaiden tulee pudottautua pää edellä ja selkä suorana veteen. Väärä laskeutumisasento voi johtaa ikäviin vammoihin. Päivän vaativassa helikopteri-matalapudotustehtävässä heidän täytyy hypätä veteen rinkan kanssa. 10 Kestävyys 14. toukokuuta 2024 Kokelaat joutuvat suunnistamaan vaikeakulkuisessa maastossa ja kantamaan painavia tarvikkeita. Fyysisesti vaativan päivän tehtävän päätteeksi kokelaat saavat videoviestin kotoa, joka saa heidät murtumaan kyyneliin. Lisäksi kouluttajat antavat heille käänteentekeväksi osoittautuvan kirjeen kirjoitustehtävän, ja kirjoitetut kokemukset jaetaan muiden kanssa. 11 Pelko 21. toukokuuta 2024 Kouluttajat testaavat kokelaiden kykyä toimia pelosta huolimatta, ja valmistavat heitä viimeistä testiä varten. Ahtaanpaikan kammoa simuloivassa tehtävässä ryömitään maanalaisessa tunnelissa, ja kokelaat kokevat pahamaineisen taistelukoiran hyökkäyksen. Lisäksi he palaavat fyysisesti rasittavalle motivaatiomontulle, jossa kouluttajat puristavat heistä kaikki irti. 12 Viimeinen testi 28. toukokuuta 2024 Kokelaiden viimeinen, ratkaiseva testi alkaa, kun he joutuvat kaikki pakenemaan tukikohtaan hyökkääviä vihollisia vastaan. Maastossa suunnistamisen lisäksi he joutuvat Erikoisjoukko-operaattoreiden loppukokeeksi suunniteltuun kuulusteluun. Rankka, yön yli kestävä kuulustelu ratkaisee, ketkä läpäisevät valintakokeen. 13 Jälkipyykki 4. kesäkuuta 2024 Jälkipyykki-jaksossa vedetään yhteen kautta ja muistellaan leirin käänteitä kaikkien kokelaiden ja kouluttajien kanssa. == Kolmas tuotantokausi == Ohjelman kolmannen kauden esittäminen alkaa maaliskuussa 2025. Tällä kaudella mukana on nyt 17 kokelasta, jotka majoittuvat jälleen Lohjan tehtaalla. Kaudella on mukana myös uusi käänne, joka antaa kouluttajille lisätietoa kokelaista.https://nelonen.fi/uutiset/nama-17-kokelasta-astuvat-erikoisjoukot- koulutukseen Nro. Nimi Tunnettu Lopputulos Lähde 1 Michael Ntima yrittäjä 2 Janne Kaperi yrittäjä 3 Ansku Bergström tanssinopettaja 4 Jessica Reiman personal trainer 5 Kerttu Rissanen kuntovalmentaja 6 Eino Heiskanen näyttelijä 7 Mira Ahola hyvinvointivalmentaja 8 Ömer Acar luontokuvaaja 9 Viljami Harjuniemi mainostoimistoyrittäjä 10 Riku Nieminen näyttelijä 11 Ville Kaunisto kansanedustaja 12 Daniel Ahola media-alan yrittäjä 13 Jasmine Pajari tuottaja/juontaja 14 Rami Hietaniemi ex-painija 15 Hanna Tikander podcast- juontaja 16 Paula Joukanen Miss Suomi 2023 17 Jari Sorsa personal trainer ==Lähteet== == Aiheesta muualla == *Viralliset nettisivut *Erikoisjoukot Ruudussa Luokka:2020-luvun suomalaiset tositelevisiosarjat